Resolució 16/2018, d'1 de febrer
Conveni de col·laboració entre l'Ajuntament de Girona i el Festival del Circ de Girona.
La documentació aportada per l'Ajuntament a aquest procediment dóna resposta a les qüestions plantejades per l'entitat reclamant a la seva sol·licitud i, per tant, la Reclamació esdevé mancada d'objecte i procedeix la seva finalització.
Número d'expedient de la Reclamació: 1/2018.
Sentit de la resolució: Finalització per pèrdua d'objecte.
"Revisada la documentació enviada a l'Associació Harmonia Acústica (...) s'observa que s'ha produït un error a l'enviar la còpia del conveni, havent-se tramès el conveni del Circ de Nadal en lloc del conveni del Festival del Circ, pel fet que ambdós esdeveniments els promou el mateix promotor Circus Art Foundation.
"S'ha de tenir en compte que no hi ha cap conveni signat per a la realització del Festival del Circ.
"De moment, l'únic document que ha entrat a l'Ajuntament referent al festival del circ és el de data 30 de novembre de 2017 (...), sol·licitant l'ocupació de via pública i, en concret, de l'espai del Camp de Mart de la Devesa de Girona.
"A qui signa l'informe no li consta cap més document registrat, ni la resolució de la petició d'ocupació de la via pública.
"Sí que s'ha de tenir en compte que en el pressupost general de l'Ajuntament per a l'any 2018 s'ha previst una partida per col·laborar en aquest esdeveniment i que, un cop el pressupost sigui vigent, es pot procedir a acordar i signar els documents que siguin necessaris i es creguin oportuns".
L'informe municipal explica també que el 12 de gener de 2018 l'entitat reclamant hauria presentat una nova sol·licitud d'informació a l'Ajuntament de Girona, demanant còpia de la llicència municipal per a espectacles públics i de l'autorització per ocupar el Camp de Mart, així com un informe sobre l'eventual infracció de l'article 7.10 del Reglament d'usos i activitats de la Devesa, tot en relació amb el projectat Festival del Circ.
Davant d'aquesta sol·licitud, l'informe municipal manifesta que l'Ajuntament resoldrà estimant aquesta darrera sol·licitud i lliurarà la documentació demanada a la persona reclamant.
L'informe municipal és acompanyat dels documents relatius als expedients citats per ell.
Els antecedents posen de manifest que l'informe aportat per l'Ajuntament a aquest procediment, i que està descrit a l'antecedent 6, facilita la informació sol·licitada per la persona reclamant en la sol·licitud de la que deriva aquesta Reclamació.
Demanava còpia electrònica de l'esborrany de conveni o del conveni signat i dels informes municipals redactats per al Festival del Circ, així com conèixer l'estat de les negociacions amb l'entitat organitzadora.
L'informe municipal indica que no hi hauria a l'Ajuntament cap dels documents demanats i informe dels existents que poden ser indiciaris de l'estat de tramitació del Festival projectat.
Pel que fa a la informació demanada sobre l'estat de les negociacions, cal assenyalar que el dret d'accés a la informació pública empara l'accés a documents i a altra informació existent als arxius, registres i bases de dades municipals; no empara, tanmateix, un eventual dret a què l'administració municipal doni explicacions que no estan reflectides prèviament de forma documental; en tot cas, les explicacions donades per l'informe de la tècnica d'Alcaldia citat a l'antecedent 6 semblen donar les explicacions sobre l'estat de les negociacions demanat que es poden documentar amb els referents existents a l'Ajuntament.
Per tot l'indicat, es pot concloure que l'Ajuntament ha facilitat la informació sol·licitada que està en el seu poder, de manera que no resta pendent de satisfer cap de les pretensions de l'entitat reclamant formulades a la sol·licitud d'informació de la que deriva aquesta Reclamació.
En conseqüència, la Reclamació esdevé mancada d'objecte que la justifiqui i procedeix, per tant, la seva finalització sense necessitat de celebrar la mediació.
Sobre la base dels antecedents i fonaments jurídics exposats, el Ple de la GAIP, en la sessió d'1 de febrer de 2018, resol per unanimitat: